Юьхьанца кIезиг адамаш дара, герз кара а эцна, иза ларван кийча. КIезиг бара интеллигенцин векалш, поэташ, профессорш, яздархой. Адамаш кхеташ дацара цунах. ХIетте а, цуьнан нийят а, ойла а цIена хилар бахьана долуш Везаволчо цуьнан гIо дира цо дIадолийначу массо а хIуманна тIехь. Ахьмад-Хьаьжех политик хилира. Политик а, Iеламстаг а волуш ца веанера иза дуьнен чу. Бусалба динан Iилма Iамийна хиларна республикин муфти хаьржира. Цо вайн халкъ хIаллакьхиларх кIелхьарадаьккхира. Иштта висина иза вайн иэсехь.